Sául nyé ai Dávid nâ: “Ǹtól ngɔn wámā ví, Mérav, mavə́ wā nyé nə́ á bɔ miníngá woe, bɔ̌ ma hə m̀vəmvám ńlúman bitá.” Sául a dzô á ńnə̄m étē nâ: “Mǎyǐ kig nyé fudi mɔ́ á nyɔ́l. Bəfilísta ḿbɔ̄ báyī nyé wē.” 18Dávid nyé ai Sául nâ: “Zá á nə̄ mā, zá kig a nə́ ndá bod dzama, ngə́ áyōm tārá naa ma bɔ ńnóm ngɔn ǹkúkúmá ?” 19Ǹnyie anə́ ábǒg yǎ bə́ ngákag Dávid nâ bâyi nyé və́ Mérav ngɔn ǹkúkúmá Sául a ngákwí, ńdɔ̄ bə́ ngávə́ nyé Adriel yǎ Mehola. 20Mikal, ngɔn Sául, ǎ ngadiŋí fɔ́ɔ́ Dávid. Ńdɔ̄ bə́ ngákad dɔ́ Sául. Dzǎm tē lə́ nyə̄bə́ nyē á ńnə̄m. 21Sául a dzô á ńnə̄m étē naa: “Mavə́ nyē nyé nə́ á bɔ̄ nyé ólām, á ku á mɔ́ Bəfilísta.” Ńdɔ̄ Sául a ngádzó ai Dávid nâ: “O nə fɔ́ɔ́ dzǎm bɔ ńnōm ngɔn wáma aná.”